Peč (lidn, Mad'jaranma)

Peč ( [ˈpeːtʃ], , , ) om lidn Mad'jaranman suvipäivlaskmas. Se om valdkundan videnz' lidn eläjiden lugun mödhe, om Baran'j-agjan administrativižeks keskuseks da palaks.

 Istorii 
Kel'tan eländpunkt oli Pečan sijas 4. voz'tuhaspäi EME. Nügüdläine eländpunkt mainitase ezmäižen kerdan vl 871 Zal'cburgan dokumentoiš kuti Kvinke-Eklezie () «viž jumalanpertid», nimitihe pet-sanal («viž») slavižiš kelišpäi.

 Geografijan andmused 
Lidn sijadase agjan keskuzpalas, 153 metrad ü.m.t. keskmäižel korktusel.

Matkad Budapešthasai om 200 km pohjoižpäivnouzmha raudtel vai E73-avtotel, Horvatijan röunhasai — koumekümne kilometrad suvhe.

Klimat om subtropine. Keza om päivoikaz lujas, tal'vaig om pil'vekaz. Voden keskmäine lämuz om +11,5 C°, kezakun-elokun +20,2..+22,0 C°, tal'vkun-uhokun +0,4..+2,1 C°. Ekstremumad oma −27,0 C° (viluku) i +41,3 C° (heinku). Kezaaigan minimum om +0,8 C° (kezaku), tal'vaigan maksimum om +20,9 C° (uhoku). Ei voi panda halad semendkus-sügüz'kus (sügüz'kun minimum om +0,4 C°). Paneb sadegid 671 mm vodes, enamba semendkus-sügüz'kus (64..83 mm kus), vähemba vilukus-keväz'kus (31..37 mm kus). Kun keskmäine relätivine nepsuz vajehtase 62..67 % röunoiš keväz'kus-uhokus, 82..85 % kül'mkus-vilukus.

 Eläjad 
Vn 2011 Mad'jaranman rahvahanlugemižen mödhe lidnan eläjiden lugu oli 156 049 ristitud, vn 2022 — 139 330 ristitud. Kaikiš suremb lidnan ristitišt oli 170 039 eläjad vl 1990.

Religijan mödhe (2022): riman katolikad — 29,4 %, kal'vinistad — 4,4 %, lüteranižusen polenpidajad — 1,2 %, grekan katolikad — 0,3 %, toižed uskojad — 3,5 %, religijatomad — 17,3 %, jätiba vastuseta — 43,9 %.

Edeline lidnan pämez' om Žol't Pava (Páva Zsolt, 1994−1998, semendku 2009 — reduku 2019).

 Galerei 

 Sebruzlidnad 
  Arad, Romanii (vspäi 2009)
  Dižon, Francii (1966)
  Fell'bah, Saksanma (1986)
  Grac, Avstrii (1989)
  Grenobl', Francii (1992)
  Kluž Napok, Romanii (1990)
  Krakov, Pol'šanma (1998)
  Laht, Suomenma (1956)
  Novi Sad, Serbii (2009)
  Osijek, Horvatii (1973)
  Sietl, Vašington, AÜV (1991)

Partnörlidnad
  Lion, Francii (1998)
  Pul, Horvatii

 Irdkosketused 
 Lidnan oficialine portal (pecs.hu). 


Kategorii:Mad'jaranman lidnad
Kategorii:Eländpunktad kirjamišton mödhe
*